**CONVOCATÒRIA D’AJUTS EXTRAORDINARIS, I A FONS PERDUT, PER A LES EMPRESES QUE DESENVOLUPEN L’ACTIVITAT ECONÒMICA EN EL MUNICIPI DE SES SALINES, PER PAL·LIAR ELS EFECTES DE LA COVID-19**

**1. Objecte de la convocatòria**

L’objecte d’aquesta convocatòria és concedir ajudes directes a persones físiques i jurídiques que desenvolupen la seva activitat econòmica al municipi de Ses Salines i la Colònia de Sant Jordi, sempre que la seva facturació hagi minvat durant el 2020 en una quantitat superior a un 20 % respecte a l'exercici anterior i que la seva seu social es trobi al municipi de Ses Salines.

La finalitat de la convocatòria és pal·liar el greuge que han sofert aquestes entitats per les conseqüències de la pandèmia.

**2. Beneficiaris**

Poden ser beneficiaris de les ajudes, les persones físiques o jurídiques, agrupacions de persones físiques i jurídiques privades i comunitats de béns o qualsevol altre tipus d'unitat econòmica o patrimoni separat titulars d'una empresa que desenvolupa la seva activitat econòmica al municipi de Ses Salines i la Colònia de Sant Jordi, sempre que la seva facturació hagi minvat durant el 2020 en una quantitat superior a un 20 % respecte a l'exercici anterior.

**3. Condicions que han de reunir els beneficiaris**

 Per poder ser beneficiaris d'aquestes ajudes s'han de reunir els següents requisits:

- Tenir el domicili social o fiscal al municipi de Ses Salines i la Colònia de Sant Jordi

- Estar empadronat al municipi de Ses Salines. L'Ajuntament realitzarà les comprovacions oportunes en aquest efecte.

- Estar al corrent d'obligacions tributàries amb l'Agència Estatal de l'Administració Tributària, amb l’Ajuntament de Ses Salines i també al corrent d'obligacions econòmiques amb la Seguretat Social.

L'Ajuntament, pels deutes municipals, realitzarà les comprovacions oportunes en aquest efecte.

- Constar d'alta en el cens d'empresaris, professionals i retenidors de l'Agència Estatal de l'Administració Tributària.

- En cas de vivendes, finques i apartaments vacacionals, constar amb el certificat del Govern de les Illes Balears d'emissió del núm. d'autorització.

- No haver estat sancionat per incompliment de la normativa en matèria de contenció de la covid19.

- Estar empadronat al municipi de Ses Salines.

D’acord amb l’article 11.3 de la Llei 38/2003, de 17 de novembre, general de subvencions, si són comunitats de béns, s’ha de fer constar de manera explícita en la sol•licitud els compromisos d’execució assumits per cada membre de l’agrupació que també tenen la consideració de beneficiaris. En qualsevol cas, s’ha de nomenar una persona representant o apoderada única de l’agrupació, amb poders suficients per complir les obligacions que, com a beneficiària, corresponen a l’agrupació. Si no s’indica s’entendrà que és la primera persona anomenada en la sol·licitud

**4. Import i crèdit pressupostari**

El crèdit previst per aquesta convocatòria és 242.976,50 € amb càrrec al pressupost de l'Ajuntament de Ses Salines..

D’aquesta quantia correspon al Govern de les Illes Balears la quantia de 38.488,25 €, a l’Ajuntament de Ses Salines i la Colònia de Sant Jordi la quantia de 166.000,00€ i al Consell Insular de Mallorca la quantia de 38.488,25 €.

**5. Quantia de la subvenció**

Si el crèdit consignat en la convocatòria és suficient, atenent a el nombre de sol·licituds una vegada finalitzat el termini de presentació, no serà necessari fixar un ordre de prelació entre les sol·licituds. En aquest supòsit, la subvenció es determinarà de la següent manera a tots els beneficiaris admesos que es presentin a la convocatòria:

- Autònoms i empresaris que tinguin la seva raó social o fiscal al municipi de Ses Salines, sempre que hagin vist afectada la seva activitat a conseqüència de la crisi sanitària ocasionada pel COVID19: 1.000€, amb un màxim d'un local per persona o entitat beneficiària.

- Hotels, hostals, apart hotels, finques de lloguer vacacional i pensions que tinguin la seva raó social o fiscal al municipi de Ses Salines, sempre que hagin vist afectada la seva activitat a conseqüència de la crisi sanitària ocasionada pel COVID19: 3.000€, amb un màxim d'una aportació per persona o entitat beneficiària.

- Vivendes i apartaments vacacionals, sempre que hagin vist afectada la seva activitat a conseqüència de la crisi sanitària ocasionada pel COVID19: 500€, amb un màxim de tres aportacions per persona o entitat beneficiària

**6. Compatibilitat amb altres subvencions**

Els presents ajuts són compatibles amb la percepció de qualsevol altra subvenció procedent de qualsevol entitat del sector públic o privat.

**7. Documentació a presentar**

**1. Una declaració responsable amb els termes següents (ANNEX I):**

o Que la facturació del negoci ha minvat durant el 2020 en una quantitat superior a un 20 % en relació amb 2019.

o Si es tracta d’una empresa: que l’entitat està vàlidament constituïda en escriptura pública i registrada (si és obligatòria la inscripció registral).

o Si es tracta d’una cooperativa: que l’entitat està vàlidament constituïda i inscrita en el registre de cooperatives.

o Si és un professional amb col·legiació obligatòria: que està d’alta en el col·legi professional corresponent com exercent i al corrent de les quotes.

o Que la persona que presenta la sol·licitud té poder suficient per actuar en nom de l’entitat sol·licitant.

o Que l’establiment no ha estat sancionat per incompliment de la normativa en matèria de contenció de la covid19.

o Si es tracta d’una comunitat de béns, societat civil o una altra entitat econòmica sense personalitat jurídica: que no es dissoldrà fins que hi hagi transcorregut el termini de prescripció que preveuen els articles 39 i 65 de la Llei 38/2003, de 17 de novembre, general de subvencions, d’acord amb l’establert a l’article 11 de l’esmentada llei.

**Han d’acompanyar la sol·licitud amb els següents annexos:**

**a) ANNEX II. Declaració responsable de l’interessat o del representant legal de l’entitat sol·licitant que:**

- No incorre en cap de les prohibicions per rebre ajudes o subvencions d'acord amb l’article 13 de la Llei 38/2007, de 17 de novembre, general de subvencions.

- L’entitat beneficiària no ha estat sancionada per resolució administrativa ferma ni condemnada, per sentència judicial ferma, en els tres darrers anys, per haver exercit o tolerat pràctiques laborals considerades discriminatòries per raó de sexe o de gènere.

 D’acord amb l’article 69.4 de la Llei 39/2015, d’1 d’octubre, del procediment administratiu comú de les administracions públiques, la inexactitud, la falsedat o l’omissió de qualsevol dada o informació que s’incorpori a una declaració responsable determinarà la impossibilitat de continuar amb l’exercici del dret o activitat afectada des del moment que es tingui constància de tals fets, sense perjudici de les responsabilitats penals, civils o administratives que hi hagués lloc.

 Així mateix, la resolució de l'Administració Pública que declari tals circumstàncies podrà determinar l'obligació de l'interessat de restituir la situació jurídica al moment previ al reconeixement, així com la impossibilitat d'instar un nou procediment amb el mateix objecte durant un marc temporal determinat per la llei, tot això conforme als termes establerts en les normes sectorials d'aplicació.

 **La sol·licitud s’ha de lliurar amb la documentació següent:**

a) Persones físiques: còpia del DNI per les dues cares, o NIE i passaport, per les dues cares, si en tingués. Si és una persona jurídica: CIF. Ambdós supòsits s’han de poder llegir correctament.

b) Certificat tributari de situació censal a l’Agència Estatal de l’Administració Tributària, on consti d’alta el centre de treball o establiment pel qual es demana l’ajut, del mes de desembre de 2020 o posterior i a nom de la persona o entitat que demana l’ajuda.

En cas de vivendes i apartaments vacacionals, certificat emès pel Govern de les Illes Balears amb el núm. de vivenda autoritzat.

c) Si es tracta d’una comunitat de béns o entitat sense personalitat jurídica, contracte subscrit entre els membres i designació del representant.

d) Certificat expedit per l’entitat bancària de la titularitat. No s’admet cap altre document per acreditar la titularitat de compte bancari (ni rebuts, ni documents elaborats per l’interessat, ni captures de pantalla, etc.).

e) Certificat d’estar al corrent d’obligacions amb l’Agència Estatal de l’Administració Tributaria i amb la Seguretat Social.

f) Annex I sol·licitud

g) Annex II Declaració responsable de no incórrer en cap de les prohibicions legalment establertes per tenir la condició de beneficiari de les subvencions

**8. Termini i lloc per presentar les sol·licituds**

El termini per presentar la sol·licitud i tota la documentació comença a partir de l’endemà d’haver-se publicat l’extracte de la convocatòria en el Butlletí Oficial de les Illes Balears i finalitza i l termini per presentar instàncies és de 15 dies hàbils des de la data de la publicació.

Les sol·licituds es dirigiran a l'Ajuntament de Ses Salines i es presentaran en el Registre General de l'Ajuntament o al centre Cívic de la Colònia de Sant Jordi, o telemàticament, amb certificat electrònic, a [https://seu.ajsessalines.net/](https://seu.ajsessalines.net/%20) o en qualsevol altra de les formes previstes en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.

La recepció de les instàncies en seu municipal es realitzarà de les 9.30 a 13.30hores.

**9. Règim de concurrència**

Si el crèdit consignat en la convocatòria és suficient, atenent a el nombre de sol·licituds una vegada finalitzat el termini de presentació, no serà necessari fixar un ordre de prelació entre les sol·licituds. En cas contrari, es seguirà l'ordre de prelació segons ordre de registre d'entrada.

En cas que es faci un requeriment a la persona interessada, l’ordre d’entrada que figurarà en el registre serà el del moment en què es presenta la documentació correcta i completa.

**10. Procediment, òrgan d’instrucció i resolució**

La instrucció de l’expedient administratiu correspon al batle de l'Ajuntament de Ses Salines, que farà d’ofici totes les actuacions necessàries per determinar, saber i comprovar les dades en virtut de les quals s’ha de resoldre la concessió dels ajuts.

Si de la sol·licitud presentada es desprèn que la persona interessada no compleix els requisits per ser beneficiari de l’ajuda quedarà exclòs/a directament sense necessitat de fer requeriment. L’exclusió es notificarà mitjançant la publicació de la resolució en el Butlletí Oficial de les Illes Balears.

Si la sol·licitud o documentació presentada no reuneix els requisits establerts en la convocatòria es requerirà la persona interessada perquè la complementi, en el termini màxim i improrrogable dels deu dies hàbils següents, amb indicació que, si no ho fa, es considerarà que ha desistit de la seva petició, amb la resolució prèvia dictada en els termes que preveu l'art. 21 de la Llei 39/2015, d'1 d'octubre, del procediment administratiu comú de les administracions públiques.

El requeriment per millorar la sol·licitud es notificarà electrònicament a l’adreça que ha indicat la persona interessada en la sol·licitud de la subvenció. Aquesta notificació per mitjans electrònics s’entén rebutjada quan hagin transcorregut deu dies naturals des que s’ha enviat la notificació sense que s’hi accedeixi.

La concessió de les ajudes es farà de forma directa entre les persones sol·licitants que reuneixen la totalitat de requisits i la documentació exigida en aquesta convocatòria, fins esgotar el crèdit disponible. La resolució de concessió ha d’incloure, com a mínim, la identificació de la persona o entitat sol·licitant a la qual es concedeix la subvenció i l’import.

La concessió es notificarà a les persones interessades mitjançant la publicació de les concessions en el Butlletí Oficial de les Illes Balears, sense perjudici que es puguin utilitzar altres mitjans electrònics per informar-ne.

**11. Obligacions de les persones beneficiàries**

Són obligacions de les persones beneficiàries:

a) Estar al corrent de les obligacions tributàries amb l’Agència Estatal de l’Administració Tributària (AEAT), amb la Seguretat Social i amb l’Ajuntament de Ses Salines

b) Conservar els documents que demostren que compleix els requisits per ser beneficiària de l’ajuda durant un període de quatre anys des que s’ha concedit la subvenció.

c) Sotmetre’s a les actuacions de comprovació que ha d’efectuar l’òrgan que concedeix la subvenció i a qualsevol altra comprovació o control financer que poden dur a terme els òrgans de control competents, tant nacionals com comunitaris, i aportar tota la informació que li requereixin en l’exercici d’aquestes actuacions.

**12. Pagament**

La liquidació i el pagament de les ajudes s’efectuarà una vegada comprovat que es compleixen els requisits amb la documentació que s’ha presentat amb la sol•licitud.

Les sol·licituds de subvenció no es poden resoldre individualment mitjançant resolucions de concessió simultànies, encara que no hagi acabat el termini per presentar-les.

Aquesta ajuda es concedeix en atenció a la concurrència dels requisits establerts en aquesta convocatòria sense perjudici dels controls que es poden fixar per verificar la certesa de la documentació presentada.

**13. Reintegrament**

Són d’aplicació les causes de reintegrament previstes a la LGS. És causa de reintegrament, entre d’altres, l’obtenció de la subvenció falsejant les condicions requerides per obtenir- la o amagant les que ho impedirien.

**14. Comprovació de la veracitat de les dades**

Per comprovar la veracitat de les dades aportades pels sol·licitats de les ajudes es farà una auditoria externa la qual servirà per examinar els expedients i podrà donar lloc, en cas d’incompliment, a l’inici de l’expedient de reintegrament més les possibles accions administratives o penals en que poden incórrer.

**15. Infraccions i sancions**

El règim d’infraccions i sancions administratives aplicables són les que s'estableixen a l'Ordenança General núm. 15, reguladora de les subvencions per a finalitats culturals, esportives, juvenils, sanitàries, d'oci i de serveis socials de l'Ajuntament de Ses Salines (BOIB núm. 116, de 21 d'agost de 2004)

També seran d’aplicació qualsevol normativa sancionadora administrativa o penal que sigui aplicable quant a la falsedat de les dades incloses dins les declaracions responsables.

**16. Publicació de la convocatòria i de la concessió**

L’extracte de la convocatòria s’ha de publicar en el Butlletí Oficial de les Illes Balears per conducte de la Base de Dades Nacional de Subvencions, s’ha de penjar en el web de l'Ajuntament de Ses Salines www.ajsessalines.net, i se li donarà la màxima difusió possible entre les persones que hi poden estar interessades.

Les resolucions de concessió de les ajudes es publicaran en el Butlletí Oficial de les Illes Balears i a la web de l'Ajuntament de Ses Salines www.ajsessalines.net.

ANNEX I SOL·LICITUD

CONVOCATÒRIA D’AJUDES EXTRAORDINÀRIES I A FONS PERDUT PER PAL·LIAR ELS EFECTES DE LA COVID-19 EN ELS SECTORS ECONÒMICS DEL MUNICIPI DE SES SALINES I LA COLÒNIA DE SANT JORDI

Dades sol·licitant:

Nom i llinatges / Nom o raó social:.....................................................................................

DNI/CIF: ..................................

Domicili:..............................................................................................................................

Núm.: .......... Pis: ............... Localitat: ................................. CP: .....................................

Telèfon de contacte: ............................................. Fax: .....................................................

Correu electrònic: ...............................................................................................................

Web de l’entitat/persona sol.licitant: ..................................................................................

Dades representant legal / persona autoritzada (si escau)

Nom i llinatges: ..................................................................................................................

DNI/NIE: .............................................. Telèfon: ..............................................................

Representa l’entitat sol·licitant en qualitat de: ....................................................................

DECLARACIÓ

Declar sota la meva responsabilitat:

- En cas de tractar-se d’una empresa: que l’entitat està constituïda vàlidament en escriptura pública i registrada (si és obligatòria la inscripció registral).

- En cas de tractar-se d’una cooperativa: que l’entitat està constituïda vàlidament i inscrita en el registre de cooperatives.

- En cas de tractar-se d’un professional amb col·legiació obligatòria: que està d’alta en el col·legi professional corresponent com a exercent i al corrent de les quotes.

- Que tenc poder suficient per actuar en nom de l’entitat sol·licitant.

- Que l’establiment, entitat o persona interessada no s’ha sancionat per incompliment de la normativa en matèria de contenció de la covid-19.

* Comunitats de béns o altres entitats sense personalitat jurídica:

- Que no es dissoldrà fins que hagi transcorregut el termini de prescripció que preveuen els articles 39 i 65 de la Llei 38/2003, de 17 de novembre, general de subvencions, d’acord amb el que estableix l’article 11 de la Llei esmentada.

* Si té un establiment o centre de treball pel qual demana l’ajut:

Obligatori: nom comercial i localització de l’establiment: ................................................

.............................................................................................................................................

* Si té dos establiments o centre de treball pels quals demana l’ajut:

Obligatori: nom comercial i localització de l’establiment: ................................................

.............................................................................................................................................

* Si és un establiment o lloc de feina itinerant:

Tipus d’establiment: ...........................................................................................................

........................................................., .............. d ................................. de 20...

(Signatura)

**BATLE DE L'AJUNTAMENT DE SES SALINES**

ANNEX II

DECLARACIÓ RESPONSABLE DE NO INCÓRRER EN CAP DE LES PROHIBICIONS LEGALMENT ESTABLERTES PER TENIR LA CONDICIÓ DE BENEFICIARI DE LES SUBVENCIONS

Dades sol·licitant

Nom i llinatges / Nom o raó social: ....................................................................................

En representació de: ............................................................................................................

Sota la meva responsabilitat i perquè en tingueu coneixement,

DECLAR:

- Que, en els tres darrers anys, ni jo ni l’entitat que represent hem estat sancionats per resolució administrativa ferma ni condemnats per sentència judicial ferma per haver exercit o tolerat pràctiques laborals considerades discriminatòries per raó de sexe o de gènere.

- Que no som deutor/a per resolució de procedència de reintegrament d’una subvenció

- Que no incorr en cap de les prohibicions de l’article 13 de la Llei 38/2003, de 17 de novembre, general de subvencions, en concret:

a) Haver estat condemnat/ada, mitjançant una sentència ferma, a la pena de pèrdua de la possibilitat d’obtenir subvencions o ajuts públics.

b) Haver sol·licitat la declaració de concurs voluntari, haver estat declarat/ada insolvent en qualsevol procediment, estar declarats/ades en concurs (llevat que, en aquest, un conveni hagi adquirit l’eficàcia), estar subjectes a la intervenció judicial o haver estat inhabilitats/ades d’acord amb la Llei 22/2003, de 9 de juliol, concursal, sense que hagi acabat el període d’inhabilitació fixat en la sentència de qualificació del concurs.

c) Haver donat lloc, per una causa de la qual hem estat declarats/ades culpables, a la resolució ferma de qualsevol contracte subscrit amb l’Administració.

d) Que la persona física, els administradors de les societats mercantils o els que tinguin la representació legal d’altres persones jurídiques, estiguin sotmesos a algun dels supòsits de la Llei 3/2015, de 30 de març, que regula l’exercici d’alt càrrec de l’Administració General de l’Estat; de la Llei 2/1996, de 19 de novembre, d’incompatibilitats dels membres del Govern de les Illes Balears i dels alts càrrecs; de la Llei 53/1984, de 26 de desembre, d’incompatibilitats del personal al servei de les administracions públiques, o que es tracti de qualsevol dels càrrecs electius que regula la Llei orgànica 5/1985, de 19 de juny, del règim electoral general, en els termes que estableix aquesta normativa o la normativa autonòmica que regula aquestes matèries.

e) No estar al corrent del pagament d’obligacions per reintegrament de subvencions en els termes que determina el RLGS.

f) Haver estat sancionats/ades, per resolució ferma, amb la pèrdua de la possibilitat d’obtenir subvencions, segons la legislació de subvencions vigent o la Llei general tributària.

g) Que es pugui presumir, per les persones que les regeixen o per altres circumstàncies, que són continuació o que deriven, per transformació, fusió o successió, d’altres empreses en les quals s’ha esdevingut la prohibició d’obtenir subvencions.

……………………, ........... d ..................................... de 20...

(Signatura)

**BATLE DE L'AJUNTAMENT DE SES SALINES**